b'\n_START_ARTICLE_\n\xc5\xa0ance, Novo mesto\n_START_PARAGRAPH_\n\xc5\xa0ance se imenujejo zadnji ostanki srednjeve\xc5\xa1kega obzidja, ki je obdajalo novome\xc5\xa1ko staro mestno jedro na okljuku reke Krke. Nekdanje obzidje je potekalo do Ljubljanskih vrat in je bilo dokon\xc4\x8dno poru\xc5\xa1eno leta 1786, ko so ga na nekaterih mestih poru\xc5\xa1ili in kamenje uporabili za temelje, drugje pa so ga vklju\xc4\x8dili v na novo nastale stanovanjske zgradbe. Del ohranjenih \xc5\xa1anc je danes viden pod kapiteljsko cerkvijo. Leta 2014 so obzidje povsem prenovili.'